88. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.5878/1049 της 21 Μαΐου/9 Ιουν. 1975 (ΦΕΚ Β΄ 594) Περί τροποποιήσεως και συμπληρώσεως των διατάξεων των άρθρ. 2 παρ. 4 και 4 της υπ’ αριθ. Κ. 15965/1955 αποφάσεως Υπουργού Οικονομικών. Έχοντες υπόψη: 1)Τας διατάξεις: α)Της υπ’ αριθ. 1234/1955 Πράξεως του Υπουργικού Συμβουλίου «περί μεταθέσεως του χρόνου εισπράξεως του φόρου καταναλώσεως καπνού υπό ωρισμένας προϋποθέσεις», κυρωθείσης δια του Ν. 3921/1958. β)Του άρθρου 13 του Ν.Δ. 4373/1964 «περί διαρρυθμίσεως του φόρου καταναλώσεως καπνού και άλλων τινών διατάξεων». γ)Των άρθρων 2 παρ. 4 και 4 της υπ’ αριθ. Κ. 15965/1955 αποφάσεως ημών, ως ισχύουσι νυν, τροποποιηθείσαι και συμπληρωθείσαι δια των υπ’ αριθ. Κ. 18399/1955, Κ. 14912/1964, Κ. 16673/ 1964 και Κ. 17288/1967 ομοίων. 2)Την από 28 Απριλίου 1975 αίτησιν των καπνοβιομηχανιών, περί εκτιμήσεως της τρεχούσης αξίας των ακινήτων και μηχανημάτων, άτινα προσφέρουν εις υποθήκην ή ενέχυρον υπέρ του Δημοσίου, προς εξασφάλισιν της παρεχομένης εις ταύτας εντόκους πιστώσεως δια τον οφειλόμενον φόρον καταναλώσεως καπνού και προ της παρελεύσεως τριετίας από της τελευταίας εκτιμήσεως, ως και αυξήσεως του ποσού της εν λόγω αξίας όπερ νυν λαμβάνεται υπ’ όψιν δια την κάλυψιν της ανωτέρω πιστώσεως. 3)Σχετικήν εισήγησιν της Υπηρεσίας, αποφασίζομεν: Συμπληρούντες και τροποποιούντες τας διατάξεις των άρθρων 2 παρ. 4 και 4 της υπ’ αριθ. Κ. 15965/1955 αποφάσεως ημών, ως αύται ετροποποιήθησαν και συνεπληρώθησαν μεταγενεστέρως δια των υπ’ αριθ. Κ. 18399/1955, Κ. 14912/1964, Κ. 16673/1964 και Κ. 17288/1967 ομοίων, ορίζομεν όπως: Σελ. 320,44(β) Τεύχος ΣΤ122-Σελ. 132 1)Η εκτίμησις των ακινήτων και μηχανημάτων των καπνοβιομηχανιών, των προσφερομένων εις υποθήκην ή ενέχυρον υπέρ του Δημοσίου, προς εξασφάλισιν της παρεχομένης, δυνάμει των διατάξεων του άρθρου 13 του Ν.Δ. 4373/1964, εις ταύτας πιστώσεως, ενεργείται και προ της παρελεύσεως τριετίας από της τελευταίας εκτιμήσεως, ουχί πάντως ενωρίτερον του έτους. 2)Η χορηγουμένη εκάστοτε ως άνω πίστωσις φόρου καταναλώσεως καπνού μη υπερβαίνη το 75% της εκτιμουμένης τρεχούσης αξίας των ακινήτων και το 65% της τοιαύτης των μηχανημάτων. 3)Η βαρύνουσα τας καπνοβιομηχανίας αμοιβή των μελών της Επιτροπής εκτιμήσεως της τρεχούσης αξίας των ως άνω ακινήτων και μηχανημάτων, εν ουδεμιά περιπτώσει υπερβαίνη το ποσόν των δραχμών 4.000 δι’ εκάστην καπνοβιομηχανίαν και δι’ έκαστον μέλος της Επιτροπής, ανεξαρτήτως του αριθμού ημερών απασχολήσεως ταύτης. Κατά τα λοιπά ισχύουσιν, αναλόγως εφαρμοζόμεναι, αι προμνησθείσαι αποφάσεις ημών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Τας ανωτέρω αποφάσεις βλ. ανωτ. αριθ. 51, 56 και 75. 